ચૂંટણીઓને કારણે લોકોને સમયમર્યાદામાં બે વાર તક અપાઈ પણ હવે ટ્રાફિકના નામે ગુજરાતની જનતાને લૂંટવાનો ફરીથી પોલીસને પરવાનો મળશે, જોકે હકીકત તો એ છે કે ગુજરાતમાં 2.53 કરોડ વાહનોમાંથી મોટા ભાગના વાહનો એવા છે જેમાં પીયુસી નથી, ખુદ ભાજપ સરકાર જ નવા પીયુસી સેન્ટરો ખોલી શકી નથી, પીયુસી સેન્ટરોની સંખ્યા 1100 જેટલી છે, જેના કારણે નવા 1100 સેન્ટરો ખોલવાની રાજ્ય સરકારે ડંફાસો તો મારી પણ માંડ નવા 100 જ પીયુસી સેન્ટરો ખૂલી શક્યા છે, એચએસઆરપી નંબર પ્લેટ પણ પાંચથી છ લાખ વાહનોમાં લગાડવાની બાકી છે, એ જ રીતે લાયસન્સ અને આરસી બુક મળવામાં પણ લોકોને એક મહિનાથી માંડી એક વર્ષ સુધીનો વિલંબ થઈ રહ્યો છે, સરકારની દાનત અકસ્માત ઘટાડવા માટે નહિ પરંતુ દંડના નામે તળિયા ઝાટક તિજોરી છલકાવવાનું છે.